Document ID: 31994L0053

ΟΔΗΓΙΑ 94/53/ΕΚ ΤΗΣ ΕΠΙΤΡΟΠΗΣ της 15ης Νοεμβρίου 1994 για τροποποίηση του άρθρου 2 της οδηγίας 93/91/ΕΟΚ για την προσαρμογή στην τεχνική πρόοδο της οδηγίας 78/316/ΕΟΚ του Συμβουλίου σχετικά με την προσέγγιση των νομοθεσιών των κρατών μελών όσον αφορά τον εσωτερικό εξοπλισμό των οχημάτων με κινητήρα (Αναγνώριση χειριστηρίων, προειδοποιητικών λυχνιών και δεικτών)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/156/ΕΟΚ του Συμβουλίου της 6ης Φεβρουαρίου 1970 για την προσέγγιση των νομοθεσιών των κρατών μελών σχετικά με την έγκριση τύπου των οχημάτων με κινητήρα και των ρυμουλκουμένων τους (1), όπως τροποποιήθηκε τελευταία από την οδηγία 93/81/ΕΟΚ της Επιτροπής (2), και ιδίως το άρθρο 13 παράγραφος 2,
την οδηγία 78/316/ΕΟΚ του Συμβουλίου της 21ης Δεκεμβρίου 1977 για την προσέγγιση των νομοθεσιών των κρατών μελών σχετικά με τον εσωτερικό εξοπλισμό των οχημάτων με κινητήρα (αναγνώριση χειριστηρίων, προειδοποιητικών λυχνιών και δεικτών) (3), όπως τροποποιήθηκε τελευταία από την οδηγία 93/91/ΕΟΚ της Επιτροπής (4), και ιδίως το άρθρο 4,
Εκτιμώντας:
ότι τα οχήματα, για τα οποία έχει ήδη χορηγηθεί έγκριση τύπου σύμφωνα με τις διατάξεις της οδηγίας 78/316/ΕΟΚ, δεν είναι απαραίτητο να τροποποιηθούν για να συμμορφωθούν προς τις διατάξεις της οδηγίας 93/91/ΕΟΚ-
ότι πρέπει, ωστόσο, να εξασφαλιστεί συμμόρφωση των νέων τύπων οχημάτων για τους οποίους ζητείται έγκριση ΕΚ τύπου όσον αφορά την αναγνώριση των χειριστηρίων, των προειδοποιητικών λυχνιών και των δεικτών από την 1η Οκτωβρίου 1995-
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο, που συγκροτήθηκε από την οδηγία 70/156/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η τρίτη περίπτωση της παραγράφου 2 του άρθρου 2 της οδηγίας 93/91/ΕΟΚ καταργείται, καθώς επίσης ο όρος "και" στο τέλος της δευτέρας περιπτώσεως και το κόμμα της πρώτης περιπτώσεως, το οποίο αντικαθίσταται από την λέξη "και".
Άρθρο 2
1. Tα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία πριν τις 31 Μαρτίου 1995. Ενημερώνουν δε σχετικά αμέσως την Επιτροπή.
2. Tα κράτη μέλη μεριμνούν ώστε οι διατάξεις που θεσπίζουν σχετικά να περιέχουν ή να συνοδεύονται κατά την επίσημη δημοσίευσή τους από παραπομπή στην παρούσα οδηγία. Ο τρόπος της παραπομπής αποφασίζεται από τα κράτη μέλη.
3. Tα κράτη μέλη κοινοποιούν στην Επιτροπή το κείμενο των ουσιαστικών διατάξεων εσωτερικού δικαίου τις οποίες θεσπίζουν στον τομέα, που διέπεται από την παρούσα οδηγία.
Άρθρο 3
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 15 Νοεμβρίου 1994.

Labels: 7
8
15